Cuvintele lui Edi Iordănescu despre Ianis Hagi, după remiza cu Irlanda de Nord: "E foarte conștient că nu poate să continue așa!"
Ianis Hagi a evoluat în reziza obținută de România în amicalul cu Irlanda de Nord (1-1). Mijlocașul a arătat cât de mult i-a lipsit să fie pe teren, după ce la echipa de club nu a primit atât de multe șanse.
După meci, Edi Iordănescu a ținut să vorbească despre situația lui Ianis, dar și a celorlalți strainieri care evoluează foarte puțin spre deloc pentru echipele de club.
"E foarte conștient că nu poate să continue așa!"
"I-am dat mai multe minute decât a fost el obișnuit să primească la club. Iar eu cred că merită mai multe minute și la club! Eu știu cât de mult l-au dorit cei de acolo. (…) Din ce am discutat și eu cu el și din ce am simțit, e foarte conștient că nu poate să continue așa!
Trebuie să meargă să facă ceva să se impună! Echipa e oarecum liniștită, în obiectiv (n.r. Alaves), poate trebuie să aibă din nou o discuție și cu antrenorul, poate trebuie să vadă ce dorește și clubul pentru a primi șanse.
Nu poate să joace patru minute, șase minute… Mai sunt mai puțin de două luni și vine Europeanul! Va fi foarte greu!
Azi, spre bucuria tuturor, a intrat mult mai bine decât probabil se anticipa, ținând cont de cât de puține minute a avut. Dar a intrat cu entuziasm, cu dorință de a demonstra și a produs câteva momente bune.
Însă el, la fel ca Rațiu, Moldovan… Are o misiune foarte dificilă! Radu Drăgușin, care… Se simte când nu joci, când nu ai continuitate. Trebuie să ducă să facă eforturi, să lupte pentru poziția lor, să se impună ca să poată fi în continuare soluții foarte importante pentru noi, cum au fost în toată campania", a mărturisit Edi Iordănescu, citat de GSP.ro.